შლეპერი
შლეპერი (გერმ. Schlepper < Schleppen – თრევა) — საგლინი დგარის მექანიზმი, რომელიც გასაგლინ ლითონს განივი მიმართულებით გადააადგილებს (მაგალითად, ერთი როლგანგიდან მეორეზე). შედგება მიმმართველების სისტემისა და უსასრულო ჯაჭვების ან ბაგირებისაგან, რომლებზეც დამაგრებულია სპეციალური საბრუნი თითები საბჯენებითურთ. ნაგლინთან შეხვედრისას საბჯენები წარიტაცებენ მას და გადააადგილებენ.